கடற்படை, ராணுவம் மற்றும் உள்நாட்டுப் பாதுகாப்புப் பிரிவுகளின் தளவாடங்கள் மற்றும் அதிநவீனத் தொழில்நுட்பம் குறித்த கண்காட்சியை 2 ஆண்டுகளுக்கு ஒருமுறை இந்தியப் பாதுகாப்புத் துறை நடத்திவருகிறது. கடந்தமுறை கோவா மாநிலத்தில் நடந்தது. தமிழகத்தைப் பூர்வீகமாகக் கொண்ட, ராணுவ அமைச்சர் நிர்மலா சீதாராமன் முயற்சி மேற்கொண்டதில் முதல்முறையாக, `பாதுகாப்புக் கண்காட்சி - 2018' சென்னையில் நடக்கிறது. மாமல்லபுரம் அருகே உள்ள திருவிடந்தை பகுதியில் 67 ஏக்கர் பரப்பளவில் பிரமாண்ட அளவில் விழாவுக்கான ஏற்பாடுகள் செய்யப்பட்டுள்ளன.